**בעלי חיים באביב**

**⏴ במבט חדש לכיתה א**

**היקף יחידת הלימוד:** שעור

**עמודים:** 94 - 95

# מטרות

* התלמידים יביאו דוגמאות לתופעות הקשורות בבעלי חיים פעילים באביב, כגון: פעילות חרקים (פרפרים, חיפושיות, דבורים), נדידת ציפורים, המלטה אצל היונקים, (התעוררות זוחלים (לטאות, שממיות נחשים).
* התלמידים יסבירו שבעלי חיים מתעוררים לפעילות בגלל העלייה בטמפרטורות והתארכות שעות האור.
* התלמידים יזהו את סימני האביב בפעילות מתוקשבת.

# היערכות לשיעור

* מגדלות, משקפות
* מדריכים: חרקים, ציפורים, זוחלי
* להכין כרטיסי מילים: חרקים, דבורים, פרפרים, נמלים
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים באביב.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: בעלי חיים באביב

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בהתנהגות של בעלי חיים בעונת האביב ובמאפיינים של בעלי חיים פעילים באביב.  שואלים: האם יצאתם לטיול לאחרונה? אילו בעלי חיים ראיתם שלא ראיתם בחורף?  עורכים דיון לברור ידע מוקדם בעזרת השאלות שבתבנית **שיח** בעמוד 95 והשאלות הבאות:   * אילו בעלי חיים פעילים באביב? * מהי הפעילות שלהם? * שערו: מדוע הם פעילים באביב?   מטרת הדיון היא לקשור בין תנאי מזג אוויר להתנהגות בעלי חיים. באביב יש תנאים מזג אוויר נוחים (התארכות שעות האור ועליית הטמפרטורות) המשפיעים על התעוררות בעולם בעלי החיים.  **שימו לב!** דיון מסוג זה חוזר באמצעות שאלות על בעלי חיים פעילים בקיץ. |
| התנסות | קוראים את קטע המידע שבעמוד 94.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 95 לפעילות **מי האמא שלי?** בפעילות זו התלמידים מתאימים בין צאצא לאימו.   מעיינים בתמונות נקבות היונקים שבעמוד 96.  מטרת הפעילות היא לגרום לתלמידים להבין שבאביב יש תנאים נוחים לפעילות בעלי חיים ולהבאת צאצאים. מזג האוויר נוח ויש שפע מזון כגון עלים טריים, צוף פרחים.  אצל היונקים פרוות החורף החמה מתחלפת בפרווה קצרה יותר, זוחלים שונים מתעוררים מתרדמת החורף, והציפורים מטילות ביצים (כמו גם חרקים וזוחלים). |
| המשגה | מסכמים את ההתנסות:   * מדוע בעלי חיים ממליטים צאצאים באביב? * תולים את כרטיסי המילים שלמדנו **חרקים, ציפורים/עופות, יונקים, זוחלים** * מביאים דוגמה להתנהגויות של בעל חיים באביב בהתאם לכל קבוצת בעלי חיים:   לדוגמה:  **חרקים** – דבורה  **ציפורים/עופות** – סנונית  **יונקים** – כלב  **זוחלים** - נחש |
| יישום | מכינים משחק זיכרון משפחות בטבע בקישור [הבא](http://www.oryanet.com/pu_family_31.htm).   * מוצע להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **בוא אלי פרפר נחמד** **ובואי אלי דבורתי** העוסקות בבעלי חיים הפעילים באביב.   משלימים שמות של **צאצאים** במשפחות בעלי חיים.   * אַרְיֵה – לְבִיאָה – (השלמה: כְּפִיר) * גָמָל – נָאקָה – (השלמה: בֵּכֶר) * חֲמוֹר – אָתוֹן – (השלמה: עַיִר) * כֶּבֶשׂ (אַיִל) – כִּבְשָׂה – (השלמה: טָלֶה/ טַלְיָה), (השלמה: שֶׂה / שֵׂיָה) * עֵז – עִזָּה – (השלמה: גְּדִי) * אַיָּל – אַיָּלָה – (השלמה: עֹפֶר) * פַּר – פָּרָה – (השלמה: עֵגֶל) * תַיִשׁ – עֵז – (השלמה: גְדִי) * סוּס – סוּסָה – (השלמה: סְיָח) * תַּרְנְגוֹל – תַּרְנְגֹלֶת – (השלמה: אֶפְרוֹחַ) * צִפּוֹר – צִפּוֹר – (השלמה: גּוֹזָל) * צְבִי – צְבִיָּה – (השלמה: עֹפֶר) |
| סיכוםורפלקציה | אילו בעלי חיים חדשים הכרתי?  מה הכי הפתיע אותי?  איזו תופעה הכי עניינה אותי? מדוע?  אילו סימני אביב הכרתי בשיעור זה?  על מה אשים לב בטיול הבא עם המשפחה? |